
Θέμα: Πρόσκληση εθελοντικής συμμετοχής φοιτητών στο Πανελλήνιο Επιστημονικό Συνέδριο Φυσικοθεραπείας στο Βόλο



Αξιότιμοι/ες κύριοι/ες,

Όπως είναι γνωστό, το Πανελλήνιο Επιστημονικό Συνέδριο Φυσικοθεραπείας θα πραγματοποιηθεί στο Βόλο, αποτελώντας μια σημαντική επιστημονική διοργάνωση για τον κλάδο της Φυσικοθεραπείας και μια ξεχωριστή ευκαιρία συνάντησης και ανταλλαγής γνώσεων μεταξύ επαγγελματιών, ακαδημαϊκών και φοιτητών.
Στο πλαίσιο της διοργάνωσης, θα θέλαμε να ζητήσουμε τη συνδρομή σας στην αναζήτηση φοιτητών/τριών Φυσικοθεραπείας που κατάγονται από τον Βόλο ή την ευρύτερη περιοχή της Μαγνησίας, οι οποίοι θα ενδιαφέρονταν να συμμετάσχουν εθελοντικά στην υποστήριξη του Συνεδρίου.
Η εθελοντική συμμετοχή των φοιτητών μπορεί να συμβάλει ουσιαστικά στην ομαλή διεξαγωγή της διοργάνωσης, ενώ παράλληλα αποτελεί μια πολύτιμη ευκαιρία για τους ίδιους να έρθουν σε επαφή με την επιστημονική κοινότητα της Φυσικοθεραπείας, να γνωρίσουν συναδέλφους και επαγγελματίες από όλη την Ελλάδα και να αποκτήσουν εμπειρία μέσα από τη συμμετοχή τους σε μια πανελλήνια επιστημονική διοργάνωση. 

Παρακαλούμε, εφόσον υπάρχει σχετική δυνατότητα, να ενημερώσετε τους φοιτητές του Τμήματός σας και ιδιαίτερα όσους κατάγονται από τον Βόλο ή τη Μαγνησία, ώστε όσοι ενδιαφέρονται να έχουν τη δυνατότητα να εκδηλώσουν το ενδιαφέρον τους και να συμμετάσχουν στην εθελοντική ομάδα του Συνεδρίου.
Η παρουσία και η ενεργή συμμετοχή των νέων συναδέλφων θα αποτελέσει ιδιαίτερη χαρά και τιμή για τη διοργάνωση και θα συμβάλει στη δημιουργία μιας όμορφης και ουσιαστικής εμπειρίας για όλους τους συμμετέχοντες. 

Για πληροφορίες και δηλώσεις συμμετοχής επικοινωνήστε: 
Στέλιος Σιουμουρέκης 6972435023 , sioumourekis@yahoo.gr 
Παναγιώτης Κωστάκος 6970974544 , panakostakos@gmail.com 


Σας ευχαριστούμε θερμά εκ των προτέρων για τη συνεργασία και την υποστήριξή σας.


Με εκτίμηση, 

Ο Πρόεδρος της Οργανωτικής Επιτροπής 
Στέλιος Σιουμουρέκης 






